I-yob 16
Luɔc I-yob kɛ Ɛ-li-padh
1
Kä cu I-yob jɛ loc i̱,
2
“Ɣän cä ti ŋuan ti ce̱tkɛ
kɛn ti̱ti̱ liŋ.
Kɛ yɛn nɛy ti tekɛ com mi
gääy ɣä ɛlɔ̱ŋ yɛn diaal.
3
Kä bi ruac baaŋdun lɛ tekɛ pek?
Kä ɛ ruac ŋukä loc yɛn ɛ mɔ?
4
Ɣän bä dëë ruac ce̱tkɛ yɛ
mi ku yɛn lɛ te guäthdä.
Dëë yɛ la̱t ruac mi jiääk,
a dëë wi̱cdä a ti̱eŋä yɛ.
5
Ɣän dëë com ni yɛ,
dëë yɛ bum kɛ lɛpdä
a bia buɔ̱m.
6
“Kä cäŋ ruac ɣä /ci bɛ̈c ɣä päl,
kä cäŋ cä biɛt /cɛ jiɛc.
7
Kä kɛ thuɔ̱k ci ɣä däk lö Kuoth,
ci ji̱ dhɔaarä diaal dup.
8
Kä ci ɣä käp,
kä cɛ cua̱ neendä.
Kä ci kɔ̱a̱cdä cua̱ gua̱n tɛ̈rä
a cɛ cu gɔany ni ɣä.
9
Kä jɛn Kuoth cɛ ɣä däk kɛ gakdɛ
a cɛ ɣä lo̱k,
kä cɛ lɛckɛ kac kɛ ɣä.
Kä ci gua̱n tɛ̈rä ɣä cu guic
kɛ waŋ mi jiääk.
10
Kä ci naath cu lat ni ɣä jɔ̱ɔ̱r,
a pät kɛn ni ɣä,
kä cikɛ rɔ̱ mat kɛ kui̱dä.
11
Ci Kuoth ɣä ka̱m nɛy
ti thil Kuoth,
cɛ ɣä cu la̱th tetni nɛɛni
ti jiäk.
12
Kä mëë dan gɔw ti diaal kɛ ɣä,
kä täämɛ cɛ ɣä moc riɛk,
cɛ ɣä käp ni ŋuääk
kä cɛ ɣä dup.
Cɛ ɣä cu jak kä riɛkdɛ,
13
ci bääri kɛ ɣä go̱l.
Cɛ rokä yiath a thil pälikä,
kä cɛ kɛ̈thdä wuɔc ni piny.
14
Kä cɛ ɣä moc kɛ buɔ̱ɔ̱t nikä
ti nyin ŋuan,
cɛ ɣä wurikä ce̱tkɛ
wääth ko̱o̱r.
15
Kä ciaŋä ni bieyni cuaalä
kɛ ɣöö pa̱rä,
a cä buɔ̱mdä muɔl rɛy tupä.
16
A ci nhiamdä tiɛth kɛ wiee,
kä ci waŋdä cuɔl ɛ cuc,
17
kä thilɛ ko̱r mi cä lat
kä palä gɔaaɛ.
18
“Kä lö piny /cu riɛmdä mol,
kä a thiecdä /ci thil luɔt.
19
Ɛn täämɛ neendä jɛn a ni nhial,
ram in bi ɣä luäk jɛn
a ni puɔ̱rä.
20
Mäthnikä ca ɣä yɔŋ,
kä ci waŋdä Kuoth löny mer,
21
kɛ ɣöö dëë Kuoth läŋ kɛ kui̱dä
ce̱tkɛ min la läŋ
raan gua̱n thieekädɛ.
22
Kɛ ɣöö kɛ run ti tɔt tɔ̱
bi ben tɔ̱,
bä wä jäl ni duɔ̱p in
thil luny jɔk.”
